Muutettu ehdotus Euroopan parlamentin ja neuvoston päätös eurooppalaisten audiovisuaalisten teosten kehittämisen, levityksen ja myynninedistämisen tukemista koskevan ohjelman täytäntöönpanosta (Media Plus - Kehittäminen, levitys ja myynninedistäminen) 20 päivänä joulukuuta 2000 tehdyn neuvoston päätöksen 2000/821/EY muuttamisesta (komission EY:n perustamissopimuksen 250 (2) artiklan nojalla esittämä) /* KOM/2004/0175 lopull. - COD 2003/0067 */





Muutettu ehdotus EUROOPAN PARLAMENTIN JA NEUVOSTON PÄÄTÖS eurooppalaisten audiovisuaalisten teosten kehittämisen, levityksen ja myynninedistämisen tukemista koskevan ohjelman täytäntöönpanosta (Media Plus - Kehittäminen, levitys ja myynninedistäminen) 20 päivänä joulukuuta 2000 tehdyn neuvoston päätöksen 2000/821/EY muuttamisesta (komission EY:n perustamissopimuksen 250 (2) artiklan nojalla esittämä) 2003/0067 (COD) Muutettu ehdotus EUROOPAN PARLAMENTIN JA NEUVOSTON PÄÄTÖS eurooppalaisten audiovisuaalisten teosten kehittämisen, levityksen ja myynninedistämisen tukemista koskevan ohjelman täytäntöönpanosta (Media Plus - Kehittäminen, levitys ja myynninedistäminen) 20 päivänä joulukuuta 2000 tehdyn neuvoston päätöksen 2000/821/EY muuttamisesta 1. Tausta Ehdotuksen toimittaminen neuvostolle ja Euroopan parlamentille [KOM(2003) 191 - 2003/0067 (COD)]: 16. huhtikuuta 2003. Euroopan talous- ja sosiaalikomitean lausunto: 24. syyskuuta 2003. Alueiden komitean lausunto: 9. lokakuuta 2003. Euroopan parlamentin lausunto ensimmäisessä käsittelyssä: 12. helmikuuta 2004. 2. Komission ehdotuksen tavoitteet Neuvosto hyväksyi 20. joulukuuta 2000 viideksi vuodeksi Media Plus -ohjelman, jonka talousarvio on 350 miljoonaa euroa (EUR 15). Ohjelma päättyy 31. joulukuuta 2005. Päätösehdotuksen tarkoituksena on jatkaa ohjelmaa muutoksitta yhdellä lisävuodella (2006). Tälle lisävuodelle ehdotetaan 85,6 miljoonan euron talousarviota, jossa on otettu huomioon se, että unionissa on 25 jäsenvaltiota. Kyseinen määrä lisätään nykyiseen 350 miljoonaan euroon (jolloin kokonaistalousarvio on 435,6 miljoonaa euroa). 3. Muutetun ehdotuksen tarkoitus Muutetussa ehdotuksessa mukautetaan alkuperäistä ehdotusta ottamalla huomioon laajentumisen vaikutukset vuosina 2004 ja 2005, sillä komission alkuperäisessä ehdotuksessa laajentuminen otettiin huomioon ainoastaan lisävuoden 2006 osalta. Tämä selkiyttää ohjelman jäljellä olevan osuuden budjettikehyksiä. 4. Komission kanta parlamentin hyväksymiin tarkistuksiin Täysistunnossa hyväksyttiin kaksi tarkistusta. Tarkistuksessa 1 lisätään johdanto-osaan uusi 2 a kappale, jossa asetetaan komissiolle velvollisuus antaa täydellinen ja yksityiskohtainen arviointikertomus Media Plus -ohjelmasta viimeistään 31. joulukuuta 2005, jotta Euroopan parlamentilla ja neuvostolla on aikaa käsitellä ehdotusta uudeksi audiovisuaalisen alan yhteisön toimintaa koskevaksi ohjelmaksi, joka esitellään vuonna 2004 ja jonka on tarkoitus käynnistyä vuonna 2007. Tarkistuksessa 2 muutetaan komission esittämää talousarviota korvaamalla 435,6 miljoonan euron määrä 453,6 miljoonalla eurolla. Tämä 18 miljoonan euron suuruinen lisäys on tarkoitettu ottamaan huomioon laajentumisen vaikutus vuosina 2004 ja 2005. 4.1 Komission kokonaan hyväksymät tarkistukset Komissio on kompromissihengessä hyväksynyt molemmat parlamentin ehdottamat tarkistukset. Komissio aikoo esittää arviointikertomuksen Media-ohjelmista 31. joulukuuta 2005 mennessä, kuten uudessa johdanto-osan kappaleessa esitetään. Komissio kuitenkin katsoo, että tämä ei millään tavoin vaikuta sen aloiteoikeuteen esittää ennen kyseistä päivämäärää ehdotuksia Euroopan audiovisuaalialaa koskevaksi uudeksi ohjelmaksi, joka tulee voimaan Media Plus- ja Media-koulutus -ohjelmien päätyttyä. Komissio katsoo myös, että uusi johdanto-osan kappale ei vaikuta muiden toimielinten velvollisuuteen käsitellä tällaisia mahdollisia ehdotuksia perustamissopimuksen määräysten mukaisesti. 4.2 Muutettu ehdotus Komissio muuttaa ehdotustaan edellä esitetyllä tavalla EY:n perustamissopimuksen 250 artiklan 2 kohdan mukaisesti.